Sagunt destina 12.000 euros per a les associacions que fomenten la igualtat entre dones i hòmens i la lluita contra la violència de gènere
17 de maig 2018

![Imagen 1](/media/actualidad/PublishingImages/1 Políticos/C_Maria Gimenez.jpg)

La Junta de Govern de l’Ajuntament de Sagunt va aprovar destinar 12.000 euros per al foment de la igualtat entre hòmens i dones i la prevenció de la violència de gènere. Mitjançant esta convocatòria de subvencions, l’Ajuntament de Sagunt continua amb les iniciatives que venen realitzant-se en els últims anys de suport a la labor de les associacions de dones que treballen per la igualtat de gènere en el municipi ja que oferix suport econòmic per als seus programes i activitats, així com a d’altres que tot i no ser exclusivament de dones, presenten projectes que fomenten la igualtat entre dones i hòmens i lluiten contra la violència cap a les dones.

  

La regidora d’Igualtat, María Giménez, ha recordat que l’any passat es beneficiaren d’esta convocatòria un total de set entitats que treballen en diferents àrees com ara la sensibilització i coeducació, formació o la prevenció de la violència de gènere, i ha incidit en la necessitat de “**continuar treballant des de tots els fronts per la igualtat real i efectiva i per la eliminació de totes les barreres que limiten la participació i la llibertat de les dones**”.

  

Per eixe motiu, considera imprescindible la col·laboració amb el teixit associatiu i amb el moviment feminista de Sagunt, treball el qual, segons la delegada, “**servix de complement i reforç a les activitats i programes que impulsa l’administració municipal a través de l’àrea d’Igualtat**”.

  

La convocatòria estarà oberta fins al 13 de juny i es pordrà sol·licitar a través de la [web de l’Ajuntament de Sagunt](https://sede.sagunto.es/es-es/Paginas/subvenciones.aspx).

  

​

*   [](http://www.facebook.com/sharer.php?u=https://aytosagunto.es/va/actualitat/sagunt-destina-12-000-euros-per-a-les-associacions-que-fomenten-la-igualtat-entre-dones-i-homens-i-la-lluita-contra-la-violencia-de-genere/ "Facebook")
*   [](http://twitter.com/share?url=https://aytosagunto.es/va/actualitat/sagunt-destina-12-000-euros-per-a-les-associacions-que-fomenten-la-igualtat-entre-dones-i-homens-i-la-lluita-contra-la-violencia-de-genere/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-destina-12-000-euros-per-a-les-associacions-que-fomenten-la-igualtat-entre-dones-i-homens-i-la-lluita-contra-la-violencia-de-genere/ "Linked In")
*   [](mailto:?body=https://aytosagunto.es/va/actualitat/sagunt-destina-12-000-euros-per-a-les-associacions-que-fomenten-la-igualtat-entre-dones-i-homens-i-la-lluita-contra-la-violencia-de-genere/)